ViewState: Various ways to reduce performance overhead - CodeProject 10,763,453 members (86,619 online) Sign in
Last Visit: 31-Dec-99 18:00 Last Update: 29-Jul-14 9:40Refresh1 Polisie reg vir volgende amnestie-tydperk vir vuurwapens | Netwerk24
Deur Llewellyn Prince 23 Oktober 2019 10:56
Die keer is strenger veiligheidsmaatreëls ook getref om te verhoed dat geen ingediende vuurwapens, soos met die twee vorige amnestietydperke, by polisiekantore gesteel of beskadig sal word of selfs verdwyn nie.
Genl.maj. Maropeng Mamotheti, hoof van die polisie se sentrale vuurwapenregister, het Woensdagoggend hierdie versekering aan LP’s in die parlementêre portefeuljekomitee oor polisie gegee.
Die polisietopbestuur het ’n voorlegging vir die beoogde vuurwapenamnestie aan die komitee gedoen.
Die amnestie is aanvanklik beplan om van 1 Oktober tot 31 Maart 2020 te duur, maar kon weens verskeie redes nog nie begin nie.
Die komitee is Woensdagoggend versoek om dit te oorweeg om die begindatum moontlik na 1 November of 1 Desember te skuif.
Mamotheti het bygevoeg dit is in belang van die publiek om onwettige of oortollige vuurwapens uit die samelewing te verwyder. Dit omdat misdaadstatistieke volgens haar aandui dat vuurwapens in tot 80% van alle misdade, veral geweldsmisdade, in Suid-Afrika gebruik word.
Meer oor: Amnestie-Tydperk